Кленова

Кленова (по ) — село на Словеньску в окресѣ Снина Пряшовского краю в традичном регионѣ Горный Земплин.

 Полога 
Село лежить в долинѣ потока Ублянка о 5 км од украинской границѣ. Найвысша точка в готарѣ села — гора Голиця, 390 м.н.м. Сосѣдны села суть на югу Ладомиров, Михайлов, Убля; на западѣ Колониця; на сѣверѣ Кална Розтока; на востоку  Руська Волова и Березовець.https://www.freemap.sk/#map=12/48.951141/22.346535&layers=X&osm-relation=2324027 Freemap

 История  
Кленову заложив шолтис на валашском правѣ десь на переломѣ 15. a 16. стороча на маетку гуменского панства. Землепанами тогды были Другеты. Найстарша документована упоминка походить з року 1548.  Десь перед роком 1604 в селѣ поставили деревляну православну церьков. В року 1600 в селѣ было 40 подданскых хыж, една-двѣ хыжы шолтисох, фара и церьков. Натогды то было велике село, але по часѣ подданых убывало. В року 1720 там газдовали 17 подданскых газдовств, а село мало ай водяный млин. Пак село зачало выразно рости, а в року 1828 было уже 97 хыж a 732 обывателе. Мурована православна церьков поставлена в року 1805.Сайт села http://www.obecklenova.sk Анна Ковачова 

 Обывательство 
Кленова — типове русинске село сѣверовостока Словакии. З увагы на религию ту переважать православне набоженство, але суть и грекокатоликы.
Подля списованя 2001 то вызерало так:
 православны – 79,07%
 грекокатоликы – 18,13%
 римокатоликы – 1,5%
 Не повѣли – 0,56%

Зложеня обывательства подля народности (2011 р.)Народностне зложіня обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-10-24.:
Русины - 233 (44,6%)
Словаци - 263 (50,4%)
Украинцѣ - 9
Русы - 2
Чехы - 1
Иншы - 1
Нестановлены - 13 (2,5%)

Русиньскый язык за материньскый означили 388 жытельох (74,3% обывательства).Материньскый язык обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-10-24.

 Вызнамны родаци 
 Михал Штеньо (*1931), дохтор-ортопед, голова Здружѣня интелигенции Русинох Словакии

Жерела 


 Референции